ท็อป อุบบอกสาเหตุรักล่มลั่นไม่มีมือที่สาม
ท่าทางยังเฮิร์ตหนักถึงกับเข้าวัดปฏิบัติธรรม,ออกอาการเฮิร์ตหนักสำหรับพระเอกมาดเข้ม ท็อป–จรณ โสรัตน์ หลังเลิกรากับ ใบเฟิร์น–พิมพ์ชนก ลือวิเศษไพบูลย์ ไม่นานจนหลายคนมองว่า ท็อป ต้องหันไปพึ่งธรรมะ ล่าสุดเจอ ท็อป มาร่วมงาน มหกรรมการท่องเที่ยวชุมชน OTOP นวัตวิถี : เที่ยวบ้านฉัน ไปแล้วจะรู้อยู่แล้วจะรัก ที่อิมแพค เอ็กซิบิชันฮอลล์ 5-7 เมืองทองธานี เลยถามว่า ใบเฟิร์นออกมาบอกว่าเลิกกันแล้ว เรามีอะไรจะพูดมั้ย? จริงๆ ก็ตามที่น้องให้สัมภาษณ์ไปครับ เราก็ให้เกียรติเค้า ส่วนสาเหตุผมว่ามันเป็นเรื่องของคนสองคนแหละ ขออนุญาตไม่ลงรายละเอียด แล้วก็ไม่มีมือที่ 3 แน่นอนครับ เป็นที่ทัศนคติหรือว่าเวลารึเปล่า? ผมขออนุญาตไม่ลงรายละเอียดดีกว่า ทุกคนมองว่าที่ผ่านมา ผมมีความสุขมาก ก็ขอบคุณเค้ามากๆที่เข้ามาในชีวิตผม ที่ผ่านมามันมีความหมายกับผมมากๆ ทุกวันนี้ผมก็ยังรู้สึกเหมือนเดิมตั้งแต่วันที่เจอเค้าวันแรก,มีการปรับจูนกันบ้างมั้ย? เรามีการคุยกันปรับกันอยู่แล้ว ทุกคนมาคนละครอบครัวกันเนอะ วิธีคิด ทัศนคติที่ไม่เหมือนกัน เพราะฉะนั้นมันต้องมีการปรับตลอดเวลาอยู่แล้ว มีทะเลาะกันบ้างมั้ย? ผมว่ามันก็เป็นเรื่องปกตินะครับ คู่เราหวานกันมาก หลายคนเลยตกใจว่าจุดไหนที่ทำให้เลิกกัน? ผมก็ไม่อยากบอกว่าเป็นจุดไหน มันคงพูดไม่ได้หรอก มันเป็นการลงรายละเอียดของคนสองคนจริงๆ มันเซนซิทีฟมากๆ แต่ว่าในสิ่งที่ทุกคนเห็น สิ่งที่ทุกคนมองว่าน่ารัก ผมอยากให้ทุกคนเก็บเอาไว้เหมือนที่ผมเก็บเอาไว้ ผมอยากให้ทุกคนมองว่าที่ผ่านมามันน่ารัก ซึ่งมันก็คงยังเป็นอย่างนั้นตลอดไป เสียดายเวลามั้ย? ไม่ได้เสียดายหรอกครับ มันมีความสุขเสมอ แต่ในความเป็นจริงคงไม่มีอะไรที่สุขและทุกข์ร้อยเปอร์เซ็นต์ มันเป็นธรรมชาติ เราก็ต้องยอมรับและเข้าใจในความเป็นจริงที่เกิดขึ้น,ได้คุยกันบ้างมั้ยหลังจากลดสถานะกันแล้ว? ไม่ได้คุยเลยครับ เราอาจจะต้องให้เวลากัน ให้เกียรติกัน สภาพจิตใจตอนนี้เป็นไงบ้าง? เดี๋ยวมันก็ผ่านไปครับ (ยิ้ม) เห็นเราไปปฏิบัติธรรมด้วยดูเฮิร์ตหนัก? ผมเป็นคนชอบทำบุญและปฏิบัติธรรมอยู่แล้ว แต่พอครั้งนี้เราได้ไปปฏิบัติธรรม เราได้มองเห็นธรรมะบางอย่าง ได้มองเห็นความจริงที่เกิดขึ้นกับใจเราและเรารู้สึกว่าโอเค เราเป็นนักแสดงมีคนติดตาม ถ้ามีอะไรเล็กๆน้อยๆที่เราสามารถทำให้เค้าหันไปเข้าวัด นั่งกรรมฐาน ทำบุญได้ เพียงแค่สักคนเดียว ผมก็รู้สึกดีใจแล้ว ใบเฟิร์นบอกว่าไม่มีโอกาสรีเทิร์น? แต่ถ้าถามผมเรื่องโอกาสรีเทิร์น ผมไม่กล้าคอนเฟิร์ม ผมรู้สึกว่าโลกนี้ไม่มีอะไรแน่นอน สถานะเราตอนนี้ก็เป็นพี่น้องกันได้ครับ.
ออกอาการเฮิร์ตหนักสำหรับพระเอกมาดเข้ม ท็อป–จรณ โสรัตน์ หลังเลิกรากับ ใบเฟิร์น–พิมพ์ชนก ลือวิเศษไพบูลย์ ไม่นานจนหลายคนมองว่า ท็อป ต้องหันไปพึ่งธรรมะ 
ท็อป จรณ,ใบเฟิร์น พิมพ์ชนก,เฮิร์ตหนัก,เลิกกัน,ธรรมะ